Document ID: 31994R0321

ΚΑΝΟΝΙΣΜΟΣ (ΕΚ) αριθ. 321/94 ΤΗΣ ΕΠΙΤΡΟΠΗΣ της 11ης Φεβρουαρίου 1994 για έκτακτα μέτρα που σχετίζονται με τις λεπτομέρειες της εφαρμογής της παύσης καλλιέγειας των γαιών προκειμένου να αμβλυνθούν οι επιπτώσεις των σοβαρών πλημμυρών σε ορισμένες περιοχές της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για καθεστώς στηρίξεως στους παραγωγούς ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 232/94 (2), και ιδίως το άρθρο 12,
Εκτιμώντας:
ότι η επιλεξιμότητα της αντισταθμιστικής πληρωμής που προβλέπεται στο πλαίσιο του γενικού καθεστώτος που αναφέρεται στο άρθρο 2 παράγραφος 5 του κανονισμού (ΕΟΚ) αριθ. 1765/92 εξαρτάται από την υποχρέωση παύσης καλλιέργειας των γαιών- ότι οι λεπτομέρειες εφαρμογής που καθορίστηκαν από τον κανονισμό (ΕΟΚ) αριθ. 2293/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2594/93 (4), προσδιορίζουν ότι η περίοδος της παύσης καλλιέργειας πρέπει να αρχίσει στις 15 Ιανουαρίου το αργότερο και δεν επιτρέπεται καμία γεωργική παραγωγή στις γαίες που έχουν παύσει να καλλιεργούνται-
ότι, μετά από σοβαρές πλημμύρες, οι παραγωγοί διαφόρων περιοχών ορισμένων κρατών μελών αδυνατούν να συγκομίσουν πριν από τις 15 Ιανουαρίου 1994 ορισμένες καλλιέργειες, ιδίως, πατάτες, ζαχαρότευτλα, κτηνοτροφικά τεύτλα, καρότα ή παστινάκες σε γαίες που θα παύσουν να καλλιεργούνται- ότι, κατ' εξαίρεση, πρέπει, μετά από αίτηση του παραγωγού να επιτραπεί στον τελευταίο να συγκομίσει τις καλλιέργειες αυτές πριν από τις 28 Φεβρουαρίου 1994, χωρίς αυτό να εμποδίζει να αναγνωριστούν οι γαίες αυτές ότι έχουν παύσει να καλλιεργούνται, εφόσον ο παραγωγός αποδεικνύει ότι έχουν τηρηθεί οι σχετικές προϋποθέσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όταν ένας παραγωγός έχει υποβάλει αίτηση στην αρμόδια αρχή του σχετικού κράτους μέλους και με την επιφύλαξη των διατάξεων του άρθρου 3 παράγραφος 2 του κανονισμού (ΕΟΚ) αριθ. 2293/92 που απαγορεύει τη γεωργική παραγωγή σε γαίες που έχουν παύσει να καλλιεργούνται, μπορεί να αποδείξει ότι:
- μετά από σοβαρές πλημμύρες των καλλιεργουμένων γαιών, δεν μπόρεσε να συγκομίσει πριν από τις 15 Ιανουαρίου 1994,
- εάν έλαβε χώρα η συγκομιδή, πραγματοποιήθηκε πριν από τις 28 Φεβρουαρίου 1994,
- έχουν τηρηθεί όλες οι σχετικές προποθέσεις που αφορούν την παύση καλλιέργειας των γαιών,
οι εν λόγω γαίες μπορούν να θεωρηθούν ότι πράγματι έχουν παύσει να καλλιεργούνται για τη συγκομιδή 1994.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 1994.

Labels: 19
6
20